Diari Oficial de la Generalitat Valenciana


Sumari del DOGV 9760, del 05-01-2024 (2023/12882)

RESOLUCIÓ de 22 de novembre de 2023, del Servei de Relacions Laborals i Gestió de Programes, per la qual es disposen el registre i la publicació del text de l'acta de la reunió de la comissió paritària del I Conveni col·lectiu de comerç tèxtil de la Comunitat Valenciana celebrada el dia 2 de novembre de 2023.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9760

Data del DOGV
:   05-01-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/12235


Data del document
:   22-11-2023

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació
    * títol d'estudis

RESOLUCIÓ de 22 de novembre de 2023, del Servei de Relacions Laborals i Gestió de Programes, per la qual es disposen el registre i la publicació del text de l'acta de la reunió de la comissió paritària del I Conveni col·lectiu de comerç tèxtil de la Comunitat Valenciana celebrada el dia 2 de novembre de 2023. [2023/12883]  
Vist el text de l'acta de la reunió de la Comissió paritària del Conveni col·lectiu de comerç tèxtil de la Comunitat Valenciana, celebrada el dia 2 de novembre de 2023, subscrit, d'una part, pel Gremi de Comerciants de Tèxtils, Moda i Complements de la Comunitat Valenciana (GRECOTEX - CV) i la Confederació de Comerciants i Autònoms de la Comunitat Valenciana (COVACO - Tèxtil) i, d'una altra, per la Unió General de Treballadors del País Valencià (UGT-PV) i la Confederació Sindical de Comissions Obreres del País Valencià (CCOO-PV), i de conformitat amb el que disposen l'article 2.1.c) del Reial decret 713/2010, de 28 de maig, sobre registre i depòsit de convenis i acords col·lectius de treball, i l'article 3 de l'Ordre 37/2010, de 24 de setembre, de la Conselleria d'Economia, Hisenda i Ocupació, per la qual es crea el Registre de la Comunitat Valenciana de Convenis i Acords Col·lectius de Treball, este Servei de Relacions Laborals i Gestió de Programes, d'acord amb el que estableix l'article 51.1 de l'Estatut d'Autonomia de la Comunitat Valenciana, en l'article 17 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, resol:  
  
  
Primer  
Ordenar-ne la inscripció en el Registre de la Comunitat Valenciana de Convenis i Acords Col·lectius de Treball, amb notificació a la comissió negociadora, i el depòsit de l'acta que recull els acords aconseguits.  
  
  
Segon  
Disposar-ne la publicació en el Diari Oficial de la Generalitat Valenciana.  
  
València, 22 de novembre de 2023.- La cap del Servei de Relacions Laborals i Gestió de Programes: Aurora Valero Alcaraz.  
  
  
Acta de la reunió de la comissió paritària del I Conveni col·lectiu de comerç tèxtil de la Comunitat Valenciana celebrada el dia 2 de novembre de 2023  
  
 A València, en la seu de Grecotex - CV (Gremi de Comerciants Tèxtils, de Moda i Complements de la Comunitat Valenciana), sent les deu hores del dia dos de novembre de dos mil vint-i-tres, es reuneix la comissió paritària del I Conveni col·lectiu de comerç tèxtil de la Comunitat Valenciana.  
  
 Integren la comissió paritària els membres al final ressenyats, representants de les organitzacions empresarials: Gremi de Comerciants Tèxtils, Moda i Complements de la Comunitat Valenciana (GRECOTEX - CV) i la Confederació de Comerciants i Autònoms de la Comunitat Valenciana (COVACO - Tèxtil) i de les organitzacions sindicals: Federació de Serveis, Mobilitat i Consum d'UGT País Valencià (FeSMC - UGT) i la Federació de Serveis de CC.OO. del País Valencià (Serveis - CCOO).  
  
Oberta la sessió.  
La reunió té com a únic punt de l'ordre del dia emetre acta de resolució de la consulta plantejada pel Comité de l'Empresa Punt Roma de la Província d'Alacant:  
«Ens posem en contacte amb vostés per a consultar, després de discrepància amb la nostra empresa, com són els dies de permís retribuït que no s'especifiquen en el conveni, si naturals o laborables.  
Nosaltres entenem que laborables, ja que si foren naturals s'hi especificaria, d'igual forma que es fa el permís per matrimoni, però la nostra empresa els entén com a naturals.»  
En contestació a la consulta plantejada, esta comissió, després de diverses manifestacions dels presents, resol:  
1. Que eixos dies, conforme amb l'actual jurisprudència, són dies laborables, excepte els de matrimoni.  
2. Es fa constar novament en la present acta que d'acord amb les competències de la comissió paritària regulades en l'article 8.1 del vigent conveni col·lectiu, la comissió té la seua activitat limitada exclusivament per a resoldre qüestions derivades de l'aplicació i interpretació del conveni col·lectiu, i no són competències les consultes d'assessorament en general.  
Així mateix, s'aprova depositar la present acta davant l'autoritat laboral, a l'efecte de la seua publicació i altres efectes legals oportuns, facultant per a este tràmit Vicente Martinez Trenco, amb DNI: \*\*\*5698\*\*.  
  
I per deixar-ne constància, signen el present acord en el lloc i data indicats més amunt.  
  
Sent les deu hores i quaranta-cinc minuts del dia dos de novembre de dos mil vint-i-tres, s'alça la sessió.  
  
Per CC.OO.: Salvador J. Mejias Sahuquillo.   
Per UGT: Esteban Ramos Cano.  
Per COVACO: Pere Anrubia Gandia, Amparo Barroso Gómez  
Per GRECOTEX - CV: Agustín Benavent González, Mari Carmen Pisón Mainar